Kas Lattik ise oma laste ja noorte elust võetud lühilookesi jutustades alati just noort lugejaskonda silmas pidas, seda ei tea küll öelda. Iga kord vist mitte. Neid lookesi jutustades hu­vitas ehk autorit lugejaskonna küsimus üldse vähem kui jutus­tamise võimalus ja jutustamisprotsess ise. Niihästi "Meie noo­red" kui ka "Minu kodust" ja "Koolipoisid" on sisuliselt autori lapsepõlvemälestusi kirjeldavad teosed; selliseid asju kirjuta­takse küpsemasse ikka jõudes nii öelda enda lõbuks, mitte ole­tatava  lugeja meeleheaks. Ja selliste asjade väärtus oleneb suu­rel määral sellest, kuidas neid jutustatakse.